EkBass/fiwiki-20250220-pages-articles huggingface dataset:
Arkia Israel Airlines

Arkia Israel Airlines () on israelilainen lentoyhtiö, jonka kotipaikka on Tel Aviv. Yhtiö on Israelin toiseksi suurin lentotyhtiö. == Lähteet == ==Aiheesta muualla== Luokka:Israelilaiset lentoyhtiöt
Gotlandsflyg

Gotlandsflyg on vuonna 2001 perustettu ruotsalainen, Gotlannista kotoisin oleva lentoyhtiö. ==Lähteet== Luokka:Ruotsalaiset lentoyhtiöt
Bodil Svendsen

Bodil Margrethe Svendsen (Thirstedt; s. 4. marraskuuta 1916 Kööpenhamina) on tanskalainen entinen meloja. Hän kilpaili vuoden 1952 kesäolympialaisissa Helsingissä ja jäi naisten 500 metrin kajakkiyksiköissä viidennelle sijalle.Bodil Svendsen Bio, Stats, and Results | Olympics at Sports-Reference.com Ratamelonnan maailmanmestaruuskilpailuissa Svendsen voitti 500 metrin kajakkikaksikoissa Karen Hoffin kanssa kultamitalin (1948). Lisäksi hän sai siellä pronssia 600 metrin kajakkiyksiköissä ja -kaksikoissa (molemmat 1938, jälkimmäinen Ruth Langen kanssa). Bodil Svendsenin puoliso oli olympialaisiin itsekin osallistunut meloja Axel Svendsen. == Lähteet == Luokka:Tanskalaiset melojat Luokka:Vuonna 1916 syntyneet Luokka:Mahdollisesti elävät henkilöt
Lollar

Lollar on kaupunki Saksan Hessenissä, 7 kilometriä pohjoiseen Gießenistä, 20 km etelään Marburgista ja 70 km pohjoiseen Frankfurtista. Siellä on arviolta 10 029 asukasta (vuonna 2015) ja sen pinta-ala on 21,41 neliökilometriä. Kaupunki mainittiin asiakirjoissa ensimmäisen kerran vuonna 1242. Kaupungin läpi virtaa Lahnjoki. Lollar on rakentunut noin 3 km:n mittaisen pääkadun varrelle. Katu on eteläosaltaan Giessenstrasse ja pohjoisosaltaan Marburgerstrasse. Kaupungin rautatieasema on Frankfurtin ja Marburgin rautatien varrella. == Lähteet == == Aiheesta muualla == * Kaupungin viralliset kotisivut * Historisches Ortslexikon Hessen * Meinestadt Lollar Luokka:Hessenin kunnat
Uplakers

Uplakers on ylöjärveläinen urheiluseura, joka toimii jääkiekossa, taitoluistelussa ja muodostelmaluistelussa. Seura on muodostunut paikallisen Tapparan ja Ilveksen jääurheilutoiminnan yhdistyessä vuonna 2009Seuran esittely. Uplakers.fi.. Ennen Uplakersiä jääurheilutoimintaa oli vuodesta 1990 lähtien nimellä Ylöjärven IlvesYlöjärven Ilveksen esittely, Ylöjärven Ilves . Uplakers on Suomen Jääkiekkoliiton, Suomen Ringetteliiton ja Suomen Taitoluisteluliiton jäsen. Seuralla on jäseniä noin 550. Uplakers on harrastajamäärältään Pirkanmaan kolmanneksi suurin. == Jääkiekko == Uplakers pelaa II-divisioonassa.II-divisioona, Jääkiekkoliitto == Lähteet == == Aiheesta muualla == *Seuran kotisivut Luokka:Jääkiekon II-divisioonaseurat Luokka:Ylöjärveläiset urheiluseurat Luokka:Vuonna 2009 perustetut urheiluseurat
TUI Airways

TUI Airways (aiemmin Thomson Airways) on vuonna 1962 perustettu britittiläinen tilauslentoyhtiö. Yhtiö kuuluu saksalaiseen TUI-konserniin. TUI Airways on maailman suurin tilauslentoyhtiö ja Britannian kolmanneksi suurin lentoyhtiö. Yrityksen nimi oli aiemmin Britannia Airways. Nykyinen lentoyhtiö perustettiin, kun First Choice Airways ja Thomsonfly yhdistyivät. Molemmat yritykset olivat kuuluneet TUI-konserniin jo aiemmin. TUI Airways operoi myös TUI Finlandin lentoja. Yrityksen päämaja sijaitsee Wigmore Housessa Lutonissa, ja sitä johtaa John Murphy. ==Historia== Thomson Airways perustettiin vuonna 1962 (nimi oli tuolloin Britannia Airways). Yhtiö on tällä hetkellä Ison- Britannian suurin charterlentoyhtiö. TUI Airwaysin pääkonttori on Lutonin lentoasemalla. Yhtiön 57 lentokonetta lentävät yli 80 kohteeseen eri puolilla maailmaa. Thomson oli Ison-Britannian ensimmäinen lentoyhtiö, jonka laivastoon kuuluu Boeing 787 Dreamliner. Thomsonin nimi vaihdettiin TUI-nimeen vuonna 2017. ==Laivasto== Heinäkuussa 2021 TUI Airwaysin laivastoon kuului 67 lentokonetta, joiden keski-ikä oli 8,6 vuotta. * 30 Boeing 737-800 (2 tulossa käyttöön) * 15 Boeing 737 MAX 8 (1 tilauksessa) * Boeing 737 MAX 10 (14 tilauksessa) * 4 Boeing 757-200 * 4 Boeing 767-300ER * 8 Boeing 787-8 * 6 Boeing 787-9 (1 tilauksessa) == Lähteet == Luokka:Brittiläiset lentoyhtiöt
TUI fly Netherlands

TUI fly Netherlands (aiemmin TUI Airlines Netherlands ja Arkefly) on alankomaalainen vuonna 2005 perustettu lentoyhtiö. Se kuuluu saksalaiseen TUI- matkailukonserniin. Yhtiön nimi oli alun perin Arkefly. 1. lokakuuta 2015 TUI yhdisti omistamansa lentoyhtiöt yhdeksi kokonaisuudeksi, ja samalla Arkefly nimettiin uudelleen TUI Airlines Netherlandsiksi. Myöhemmin nimi muuttui vielä nykyiseen muotoonsa. ==Lähteet== Luokka:Alankomaalaiset lentoyhtiöt
Siviä

Siviä on suomalainen naisen etunimi, joka pohjautuu suomen kielen adjektiiviin siveä. Nimi oli suomalaisessa nimipäiväkalenterissa 15. tammikuuta vuosina 1908–1949. Vuoden 2019 loppuun mennessä nimi Siviä on annettu alle 11 211 naiselle ja muutamalle miehelle. Siveä-muodon on saanut alle 140 henkilöä. Nimi oli yleisimmillään 1800-luvun loppupuolella ja 1900-luvun alussa, nykyään se on melko harvinainen ilmeisesti sanan vanhahtavuuden takia. == Tunnettuja Siviöitä == * Ella Siviä Eronen (1900–1987), näyttelijä ja lausuntataiteilija * Siviä Heinämaa (1877–1949), lastenkirjailija * Siviä Ruotzi (1880–1946), Kansallisen Kokoomuksen kansanedustaja 1920-luvulla == Lähteet == Luokka:Etunimet
Gigli (täsmennyssivu)

Gigli voi tarkoittaa muun muassa seuraavia: *Beniamino Gigli (1890–1957), italialainen tenori *Gigli – rajua rakkautta, yhdysvaltalainen elokuva
Albert Mayaud

Albert Paul Mayaud (31. maaliskuuta 1899 Pariisi – 14. elokuuta 1987 Pariisi) oli ranskalainen vesipalloilija. Hän kuului vuoden 1924 kesäolympialaisissa Pariisissa kultaa voittaneeseen joukkueeseen. Aiemmin hän oli osallistunut jo vuoden 1920 kesäolympialaisiin Antwerpenissä ja kilpaillut siellä sekä vesipallossa että uinnissa.Albert Mayaud Bio, Stats, and Results | Olympics at Sports-Reference.com == Lähteet == Luokka:Ranskalaiset vesipalloilijat Luokka:Ranskalaiset uimarit Luokka:Ranskalaiset olympiavoittajat Luokka:Vuonna 1899 syntyneet Luokka:Vuonna 1987 kuolleet
Georges Rigal

Georges Lucien Rigal (6. tammikuuta 1890 Pariisi – 25. maaliskuuta 1974 Saint-Maur-des-Fossés) oli ranskalainen vesipalloilija. Hän kuului vuoden 1924 kesäolympialaisissa Pariisissa kultaa voittaneeseen joukkueeseen. Vuoden 1912 kesäolympialaisissa Tukholmassa Rigal kilpaili sekä vesipallossa että uinnissa.Georges Rigal Bio, Stats, and Results | Olympics at Sports-Reference.com == Lähteet == Luokka:Ranskalaiset vesipalloilijat Luokka:Ranskalaiset uimarit Luokka:Ranskalaiset olympiavoittajat Luokka:Vuonna 1890 syntyneet Luokka:Vuonna 1974 kuolleet
Georges Fleurix

Georges Fleurix (31. elokuuta 1892 – ?) oli belgialainen vesipalloilija. Hän kilpaili vuoden 1924 kesäolympialaisissa Pariisissa ja kuului siellä Belgian miesten hopeaa saaneeseen joukkueeseen.Georges Fleurix Bio, Stats, and Results | Olympics at Sports-Reference.com == Lähteet == Luokka:Belgialaiset vesipalloilijat Luokka:Belgialaiset olympiamitalistit Luokka:Vuonna 1892 syntyneet Luokka:Kuolinvuosi puuttuu
Jules Thiry

Jules Thiry (1898–1931) oli belgialainen vesipalloilija. Hän kilpaili vuoden 1924 kesäolympialaisissa Pariisissa ja kuului siellä hopeaa saaneeseen Belgian miesten joukkueeseen.Jules Thiry Bio, Stats, and Results | Olympics at Sports-Reference.com == Lähteet == Luokka:Belgialaiset vesipalloilijat Luokka:Belgialaiset olympiamitalistit Luokka:Vuonna 1898 syntyneet Luokka:Vuonna 1931 kuolleet
Fisherin tarkka testi

Tilastotieteessä Fisherin tarkka testi mittaa, ovatko kahdesta populaatiosta mitatut dikotomisen muuttujan arvojen suhteelliset osuudet samat molemmissa populaatioissa. Testi vaatii paljon laskentaa, joten suurille aineistoille käytetään mieluummin epätarkempaa khiin neliö -testiä. Testin idea on laskea nxm-taulusta P-arvo. Sitten muodostetaan kaikki ne nxm-matriisit, joissa rivi- ja sarakesummat ovat samat kuin alkuperäisessä taulussa. Näiden matriisien P-arvoista poimitaan ne, joiden P-arvo on pienempi kuin alkuperäisen matriisin P-arvo. Jos näiden summa on alle vaaditun tason, jää nollahypoteesi voimaan. Esimerkiksi R:llä Fisherin testi voidaan laskea seuraavasti: data = matrix(c(3,5,7,8,5,5,4,2,6),nrow=3) fisher.test(data) tulostaa Fisher's Exact Test for Count Data data: data p-value = 0.5334 alternative hypothesis: two.sided Luokka:Tilastollinen testaus
Jean-Pierre Vermetten

Jean-Pierre Vermetten (6. helmikuuta 1895 – ?) oli belgialainen vesipalloilija. Hän kuului vuoden 1924 kesäolympialaisissa Pariisissa hopeaa saaneeseen Belgian miesten joukkueeseen. Hän myös kilpaili uimarina vuoden 1920 kesäolympialaisissa Antwerpenissä.Jean-Pierre Vermetten Bio, Stats, and Results | Olympics at Sports-Reference.com == Lähteet == Luokka:Belgialaiset vesipalloilijat Luokka:Belgialaiset olympiamitalistit Luokka:Vuonna 1895 syntyneet Luokka:Kuolinvuosi puuttuu
Džungarian portti

Džungarian portti () on Kiinan ja Keski-Aasian yhdistävä sola. Se sijaitsee Xinjiangin ja Kazakstanin välissä olevan Džungarian Alatau -vuorijonon itäisessä päässä. Sola on muodostunut vuoriston halkaisevan siirroslinjan takia. Se on ollut pitkään merkittävä ihmisten ja tavaroiden kulkureitti, ja sen kautta kulkee nykyään Kiinan ja Kazakstanin välinen rautatielinja. == Lähteet == Luokka:Solat Luokka:Xinjiangin maantiede Luokka:Kazakstanin ja Kiinan raja
Karlo Stipanić

Karlo Stipanić (s. 8. joulukuuta 1941 Crikvenica, Kroatia) on Jugoslaviaa edustanut entinen vesipalloilija. Hän kuului kultaa voittaneeseen Jugoslavian miesten joukkueeseen vuoden 1968 kesäolympialaisissa Méxicossa ja oli lisäksi mukana saamassa hopeaa vuoden 1964 kesäolympialaisissa Tokiossa.Karlo Stipanić Bio, Stats, and Results | Olympics at Sports-Reference.com Vuoden 1972 kesäolympialaisissa Münchenissä Stipanić sijoittui joukkueensa kanssa viidenneksi. == Lähteet == Luokka:Jugoslavialaiset vesipalloilijat Luokka:Jugoslavialaiset olympiavoittajat Luokka:Vuonna 1941 syntyneet Luokka:Elävät henkilöt
Teófilo Cruz

Teófilo "Teo" Cruz (8. tammikuuta 1942 Santurce–30. elokuuta 2005 Trujillo Alto) oli puertoricolainen koripalloilija. Hän kuoli vuonna 2005 aivoverenvuotoon. Uransa jälkeen Cruz valittiin FIBA Hall of Fameen. Cruz pelasi pitkän uran Puerto Ricon liigassa, mutta voitti ainoan mestaruutensa vuonna 1962. Hän oli myös liigan paras korintekijä vuosina 1960 sekä 1962, minkä lisäksi hänet valittiin sarjan arvokkaimmaksi pelaajaksi vuosina 1962, 1967, 1970 ja 1971. Cruz tunnettiin hyvänä puolustuspelaajana, jonka johdosta hänet valittiin kuudesti sarjan parhaaksi puolustuspelaajaksi. Kaiken kaikkiaan hän pelasi Puerto Ricon pääsarjassa 25 kauden ajan. Cruz edusti Puerto Ricoa viidesti olympialaisissa. Hän onkin eniten olympiaesiintymisiä tehnyt mieskoripalloilija yhdessä Oscar Schmidtin sekä Andrew Gazen kanssa. Cruz edusti maataan myös MM-kilpailuissa ja Pan-Amerikan kilpailuissa. == Lähteet == == Aiheesta muualla == *Sports-Referencen pelaajaprofiili Luokka:Puertoricolaiset koripalloilijat Luokka:Vuonna 1942 syntyneet Luokka:Vuonna 2005 kuolleet
Riihimäen ravirata

Riihimäen ravirata sijaitsee Juppalan kaupunginosassa noin kaksi kilometriä kaupungin keskustan pohjoispuolella. Se on yksi Suomen 23:a kesäradasta, jotka järjestävät ravikilpailuja vain kesäkaudella. Riihimäki on suosituimpia kesäratoja yhdessä Kokemäen ja Vieremän raviratojen kanssa. Riihimäen Raviseura ry perustettiin vuonna 1928 ja ravirata aloitti toimintansa kahta vuotta myöhemmin. Ensimmäiset totalisaattoriravit Riihimäellä järjestettiin vuonna 1950. Raviradan nykyinen katsomorakennus on valmistunut vuonna 1983. Katsomossa on noin 800 istumapaikan lisäksi myös 250-paikkainen ravintola. Uusi tuomaritorni radalle rakennettiin vuonna 2005. Riihimäen ravirata on ainoa nykyisistä kesäradoista, joka on järjestänyt myös Kuninkuusravit. Vuonna 1956 kuninkuustittelin voitti Riihimäellä tamma Suhina. ==Lähteet== *Riihimäen raviradan kotisivut Ravirata Ravirata Luokka:Suomen raviradat
New Jersey Saints

New Jersey Saints oli yhdysvaltalainen, vuosina 1987–1988 toiminut sisälacrossen ammattilaisseura East Rutherfordista, New Jerseystä. Joukkue voitti National Lacrosse Leaguen mestaruuden kaudella 1988. Kyseisen kauden jälkeen joukkue siirtyi New Yorkiin ja siitä tuli New York Saints, joka osallistui NLL:ään kaudella 2003. Joukkueen kotiareenana toimi Brendan Byrne Arena. Saints pelasi NLL:ssä 14 ottelua, joista se voitti kymmenen ja hävisi neljä. Kaudella 1987 se hävisi välierissä myöhemmin mestaruuden voittaneella Baltimore Thundersille. Vuoden 1988 pudotuspeleissä joukkue voitti välierässä Philadelphia Wingsin ja loppuottelussa Washington Waven. Molemmilla kausilla joukkuetta valmensi Bob Engelke. Kausina 2002–2003 East Rutherfordissa pelasi toinen NLL-seura, New Jersey Storm. == Lähteet == * Luokka:Yhdysvaltalaiset haavipalloseurat Luokka:New Jerseyn urheilu
Vieremän ravirata

Vieremän ravirata sijaitsee Valkeiskylässä noin 11 kilometriä Vieremän kunnan kirkonkylän eteläpuolella. Iisalmeen on matkaa 15 kilometriä. Se kuuluu kesäratoihin, jotka järjestävät ravikilpailuja vain kesäkaudella. Vieremä on yhdessä Kokemäen ja Riihimäen raviratojen ohella Suomen suosituimpia kesäratoja. Vieremän raviradan rakensi vuosina 1963–1965 Vieremän Oriyhdistys. Jo aikaisemmin yhdistyksellä oli ollut Vieremän kirkonkylässä sijainnut 500 metrin pituinen rata, joka oli käytössä vuodet 1955–1963. Vuonna 1970 perustettiin Ylä-Savon Hippos ry, jolle kilpailujen järjestäminen Vieremän raviradalla siirtyi oriyhdistyksen keskittyessä jatkossa hevosjalostukseen ja näyttelytoimintaan.Vieremän Oriyhdistyksen historia. Viitattu 16.2.2013. Vieremän ravikauden päätapahtumat ovat perinteiset juhannusaaton ravit sekä lämminverisille tammoille tarkoitettu Einari Vidgrenin muistoajo, joka aikaisemmin tunnettiin Ponsse-ajon nimellä. Se nimettiin 2011 teollisuusneuvos Einari Vidgrénin mukaan. Hän kuului Vieremän raviradan merkittävimpiin taustavaikuttajiin aina 1970-luvulta lähtien, ja Vidgrénin Ponsse-yhtiö oli myös kilpailun sponsoreita.Einari Vidgren Oy:n kotisivut. Viitattu 16.2.2013. ==Lähteet== Luokka:Suomen raviradat Ravirata
Mensuurimiekkailu

Mensuurimiekkailu on joidenkin oppilasyhteisöjen järjestämä miekkailuperinne erityisesti Saksassa, Itävallassa ja Sveitsissä. Mensuurimiekkailua harjoitetaan jossakin määrin myös Kosovossa, Virossa, Latviassa, Puolassa ja Flanderissa. Miekoin käytävässä kaksintaistelussa kohtaavat tavallisesti kaksi miesoppilasta, jotka edustavat eri veljeskuntia. He varustautuvat suojaliivein ja -lasein. He seisovat liikkumatta paikallaan ja yrittävät osua toisiaan päähän. ==Lähteet== * == Aiheesta muualla == * Helmer Winter : Saksalaisten ylioppilaitten "mensuuri", Suomen Kuvalehti, 04.12.1926, nro 49, s. 22, Kansalliskirjaston digitaaliset aineistot Luokka:Miekkailu Luokka:Opiskelijakulttuuri
Hershey Bar

thumb|250px|right|Suklaalevy avattuna. Hershey’s Milk Chocolate Bar tai Hershey Bar on The Hershey Companyn valmistama ja sen lippulaivatuotteena tunnettu maitosuklaalevy. Nykyään se on tunnettu Hersheyn ansiosta lauseella ”The Great American Chocolate Bar”. Hershey’s Milk Chocolate Bar esiteltiin ja sen myynti aloitettiin vuonna 1900, ja vuonna 1908 aloitettiin manteleita sisältävän levyn tuotanto. Suklaalevyn pyöreämuotoinen versio nimeltään Hershey’s Drops julkaistiin vuonna 2010. ==Tuotetiedot== * Rasvaa: 13 g * Kolesterolia: 10 mg * Natriumia: 35 mg * Hiilihydraatteja: 26 g * Ravintokuituja: 1 g * Sokeria: 24 g * Proteiinia: 3 g ==Katso myös== * Hershey’s Cookies ’n’ Creme ==Lähteet== Luokka:Suklaamakeiset
Ulla Mänttäri

Ulla Mänttäri on suomalainen suunnistaja ja viestisuunnistuksen MM-mitalisti. Bendigon MM-kilpailuissa 1985 Mänttäri suunnisti viestissä sijoittuen joukkueineen kuudenneksi. Seuraavan kerran hän osallistui MM-kilpailuihin Skövdessä 1989, jolloin hän sijoittui normaalimatkalla 12:nneksi ja voitti viestipronssia. Viestissä suunnistivat hänen lisäkseen Marja Liisa Portin, Annika Viilo ja Eija Koskivaara. Suunnistuksen maailmancupiin Mänttäri osallistui vuosina 1986–1990. Parhaan sijoituksensa kokonaiskilpailussa hän saavutti vuonna 1990, jolloin hän sijoittui 15:nneksi. Seuratasolla Mänttäri edusti Helsingin Suunnistajia ja Helsingin NMKY:tä. Edustaessaan Helsingin NMKY:tä hän voitti Venlojen viestin vuonna 1989. Pääsarjan Suomen mestaruuksia hän voitti kaksi pitkältä matkalta, kolme yösuunnistuksesta ja neljä viestisuunnistuksesta. ==Lähteet== Luokka:Suomalaiset suunnistajat Luokka:Syntymävuosi puuttuu Luokka:Elävät henkilöt
Karhut (suku)

Karhut (Ursus) on karhujen heimoon kuuluva suku. Nykyisin suvun lajeista neljä on elossa. Karhujen suvun lajeilla on useita alalajeja. == Lähteet == == Aiheesta muualla == *Laji.fi: Karhut (Ursus) *ITIS: Ursus Luokka:Karhut
Seppo Rytkönen

Seppo Rytkönen on suomalainen suunnistaja ja viestisuunnistuksen MM-mitalisti. Rytkönen osallistui MM-kilpailuihin vain kerran Thunissa vuonna 1981. Silloin hän sijoittui normaalimatkalla 14:nneksi ja voitti viestistä pronssia. Viestissä hänen lisäkseen suunnistivat Kari Sallinen, Ari Anjala ja Hannu Kottonen. Rytkönen osallistui suunnistuksen maailmancupiin, kun se järjestettiin ensimmäisen kerran vuonna 1986. Hän sijoittui kokonaiskilpailussa 33:nneksi. Seuratasolla Rytkönen edusti huippuvuosinaan Sumiaisten Kuntoa ja Vaajakosken Terää. Vuonna 1980 hän voitti normaalimatkan Suomen mestaruuden huolimatta ykkösrastille tekemästään virheestä. ==Lähteet== Luokka:Suomalaiset suunnistajat Luokka:Syntymävuosi puuttuu Luokka:Elävät henkilöt
Dr. Luke

Łukasz Gottwald (s. 26. syyskuuta 1973), tunnetaan paremmin nimellä Dr. Luke (myös Tyson Trax ja Made in China), on yhdysvaltalainen lauluntekijä ja tuottaja. Luke esiintyi Saturday Night Live -televisio-ohjelman house bandissa kymmenen tuotantokauden verran. Luken kuuluisimpia tuotoksia ovat muun muassa Billboard Hot 100 -listan ykkössijalle yltäneet kappaleet ”Girlfriend”, ”I Kissed a Girl”, ”My Life Would Suck Without You”, ”Right Round”, ”Tik Tok”, ”California Gurls”, ”We R Who We R”, ”Teenage Dream”, ”E.T.”, ”Last Friday Night (T.G.I.F.)”, ”Part of Me” ja ”Hold It Against Me”. Luke työskentelee tuottajaryhmän kanssa, johon kuuluvat Ammo, Cirkut, Max Martin, Benny Blanco ja Billboard. Ryhmä tuottaa kappaleita muun muassa Keshalle, Nicki Minajille, B.o.B:lle, Rihannalle, Adam Lambertille, Taio Cruzille, Katy Perrylle ja Cher Lloydille. == Syytökset seksuaalisesta hyväksikäytöstä == Vuonna 2014 yhdysvaltalaislaulaja Kesha nosti syytteen Lukea vastaan seksuaalisesta ja henkisestä hyväksikäytöstä. Hän väitti Luken muun muassa raiskanneen hänet. Tapaus on saanut laajaa mediahuomiota ja Keshaa ovat tukeneet monet tunnetut artistit, kuten Taylor Swift ja Lady Gaga. Luke on kiistänyt syytteet ja ilmaissut Keshan keksineen tarinan purkaakseen sopimuksensa Luken Kemosabe Records -levy-yhtiön kanssa. Tapausta on sittemmin käsitelty oikeudessa monesti ja vuoden 2020 kevääseen mennessä Luke oli saavuttanut useita voittoja. Kesha on myös itse luopunut osasta syytteitä. E!:n mukaan yhdellä tapausta käsitelleistä tuomareista oli aviomiehensä kautta yhteyksiä Sony Musiciin, joka omistaa Kemosabe Recordsin. Luke haastoi itse Keshan oikeuteen maineensa pilaamisesta, kun tämä oli väittänyt hänen raiskanneen myös Katy Perryn, ja voitti jutun, koska Katy Perry kielsi asian. Oikeuden päätöksellä Lukea ei pidetä julkisuuden henkilönä, minkä takia kuuluisan henkilön julkiset syytökset häntä kohtaan tuomitaan herkemmin. Tuomari ei kuitenkaan epäselvässä tilanteessa ottanut kantaa siihen, tapahtuiko Katy Perryn raiskausta. Keshan syytösten tultua julki Luke on väitetysti työskennellyt salanimillä Tyson Trax ja Made in China esimerkiksi Doja Catin ”Say So” -kappaleella ja Kim Petrasin albumilla Clarity. == Lähteet == Luokka:Yhdysvaltalaiset musiikkituottajat Luokka:Vuonna 1973 syntyneet Luokka:Elävät henkilöt
Itämerensuomalaisten mytologia

Itämerensuomalaisten mytologia on Anna-Leena Siikalan kirja itämerensuomalaisten kansojen runolaulusta, šamanismista ja suullisesti periytyvästä uskonnosta. Kirja esittelee itämerensuomalaisia mytologioita, joiden aiheet ovat pääosin samoja mutta yksityiskohdat erilaisia. Esimerkiksi Kalevalan aineksista lähes puolet löytyy myös virolaisesta kansanperinteestä. Teoksen on kustantanut Suomalaisen Kirjallisuuden Seura vuonna 2012. Siikalan mukaan vanha mytologia elää 2010-luvulla Suomessa nuorissa, jotka ovat omaksuneet uuspakanuuden uskonnokseen ja elämäntavakseen. Sama ilmiö on näkynyt myös esimerkiksi Islannissa. Myös kalevalainen runolaulu on yhä hengissä, se kiinnostaa nuoriakin ihmisiä ja sitä harjoitetaan esimerkiksi Sibelius-akatemiassa. == Katso myös == * Suomalainen kansanusko == Lähteet == == Aiheesta muualla == * Myyttien maailmankuva eli loitsujen kielessä – Haastattelussa Anna-Leena Siikala. Taivaannaula 24.1.2013. * Virpi Alanen: Haltioituneiden runonlaulajien seurassa. Kiiltomato.net 13.2.2013. * Janne Toivonen: Vuoden tiedekirjan tehnyt Anna-Leena Siikala uppoutui myytteihin jo 60-luvulla. Helsingin Sanomat 31.3.2014. (Archive.org) * * Outi Fingerroos: Mammutti itämerensuomalaisten mytologiasta. Elore 2/2013. (PDF) Luokka:Kirjat uskontotieteestä Luokka:Suomalaiset tietokirjat Luokka:Vuoden 2012 kirjat
Suomalainen kansanusko

Suomalainen kansanusko on Risto Pulkkisen vuonna 2014 ilmestynyt kirja suomalaisesta muinaisuskosta ja kansanuskosta. Kirjan sisarteos on Pulkkisen 2016 yhdessä Stina Lindforsin kanssa julkaisema Suomalaisen kansanuskon sanakirja. Risto Pulkkinen on uskontotieteilijä ja Helsingin yliopiston sekä Lapin yliopiston dosentti ja Suomen evankelis-luterilaisen kirkon pappi. == Lähteet == == Aiheesta muualla == * Elämää rakentavien ja tuhoavien voimien maailmankuvasta – Haastattelussa dosentti Risto Pulkkinen. Taivaannaula 11.2.2013. Luokka:Kirjat uskontotieteestä Luokka:Suomalaiset tietokirjat Luokka:Vuoden 2014 kirjat
Kinect Star Wars

Kinect Star Wars on LucasArtsin ja Terminal Realityn kehittämä ja Microsoft Studiosin julkaisema Tähtien sota-aiheinen videopeli. Se on julkaistu vuonna 2012, ja se sai kriitikoilta negatiivisen vastaanoton.http://www.gamespot.com/kinect-star-wars/videos/kinect-star-wars- video-review-6369707/http://www.konsolifin.net/xbox/arvostelut/639/ http://dome.fi/pelit/arvostelut/kinect-star-wars ==Pelattavuus== Peli on jaettu viiteen pelattavuudeltaan hyvinkin toisistaan eroaviin osioihin. 1\. Jedin Kohtalo (engl. Jedi Destiny) Osiossa pelaaja on nuori padawanTähtien Sota -universumissa sana merkitsee jedioppilasta., jonka tehtävänä on seikkailla galaksissa ja estää pimeyden voimia kukoistamasta. 2\. Rancorien romuralli (engl. Rancor Rampage) Tämä osio keskittyy Rancorilla pelaamiseen ja kaiken eteen sattuvan tuhoamiseen. 3\. Kiituriajot (engl. Podracing) Pelaaja ajaa kisoissa tatooinelaisella kiiturilla. 4\. Galaktiset tanssikilpailut (engl. Galactic Dance-off) Pelaaja tanssii Tähtien Sota -hahmoilla oikeiden kappaleiden Tähtien Sota -teemaisten parodiaversioiden tahdissa. Tämä osio sai etenkin hyvin jakautuneet mielipiteet. 5\. Kohtalon taistelut (engl. Duels of Fate) Tässä osiossa pelaaja tarttuu jälleen valosapeliin ja kamppailee lopussa jopa itse Darth Vaderia vastaan. ==Lähteet== Luokka:Toimintapelit Luokka:Tähtien sota -pelit Luokka:Vuoden 2012 videopelit Luokka:Xbox 360 -pelit
Kobolttiasetaatti

Kobolttiasetaatti (Co(C2H3O2)2) on koboltti- ja asetaatti-ionien muodostama ioniyhdiste. Yhdistettä käytetään musteissa, väriaineissa ja orgaanisessa synteesissä. == Ominaisuudet, valmistus ja käyttö == Kobolttiasetaatti on kidevedettömänä vaaleanpunertavaa kiinteää ainetta. Kidevedettömän kobolttiasetaatin lisäksi tunnetaan myös tetrahydraatti (Co(C2H3O2)2·4H2O), joka on tummemman punaista kiinteää ainetta. Sekä kidevedetön yhdiste että tetrahydraatti liukenevat hyvin veteen ja etanoliin. Kobolttiasetaattia valmistetaan neutraloimalla jotain emäksistä kobolttiyhdistettä, kuten kobolttikarbonaattia, etikkahapon avulla. :CoCO3 \+ 2 CH3COOH → (Co(C2H3O2)2) + H2O + CO2 Kobolttiasetaattia käytetään muun muassa niin kutsutuissa näkymättömissä musteissa, maaleissa ja lakoissa sekä anodisoidun alumiinipinnan värjäämiseen, missä tarkoituksessa anodisoitu alumiinimetalli kastetaan ensin kobolttiasetaattiliuokseen ja sen jälkeen ammoniumsulfidi- tai kaliumpermanganaattiliuokseen. Orgaanisessa synteesissä kobolttiasetaattia käytetään hapetus- ja esteröintireaktioiden katalyyttinä.H. Wayne Richardson: Cobalt ompounds, Kirk-Othmer Encyclopedia of Chemical Technology, John Wiley & Sons, New York, 2003. Viitattu 16.02.2013John Dallas Donaldson & Detmar Beyersmann: Cobalt and Cobalt Compounds, Ullmann's Encyclopedia of Industrial Chemistry, John Wiley & Sons, New York, 2005. Viitattu 16.02.2013 == Lähteet == == Aiheesta muualla == * *PubChem: Cobalt(II) acetate *Toxin and Toxin Target Database (T3DB): Cobalt(II) acetate *ChemBlink: Cobalt acetate Luokka:Asetaatit Luokka:Kobolttiyhdisteet
Emmanuelle Riva

Emmanuelle Riva, oik. Paulette Germaine Riva (24. helmikuuta 1927 Cheniménil, Ranska – 27. tammikuuta 2017 PariisiL’actrice Emmanuelle Riva est morte, Le Monde 27.1.2017.) oli ranskalainen näyttelijä. Hänet tunnettiin muun muassa rooleistaan elokuvissa Hiroshima, rakastettuni (1959) ja Rakkaus (2012), josta hänet palkittiin parhaan naispääosan Bafta- ja César-palkinnoilla. Hän sai roolista myös Oscar-ehdokkuuden. == Filmografia == * 1958 Ei tilaa tunteille – La secrétaire (kreditoimaton) * 1959 Hiroshima, rakastettuni – Elle (nimellä Emmanuele Riva) * 1960 8. päivä – Françoise * 1960 Ilotytöt – Marilina (nimellä Emmanuele Riva) * 1960 Kapo – keskitysleirin vartija – Terese * 1960 Recours en grâce – Germanie Tourier * 1961 Kiusaus – Barny * 1962 Therese, myrkyttäjätär – Thérèse Desqueyroux * 1962 Yön kiusaus – Isabelle * 1963 Le ore dell’amore – Maretta * 1964 Le gros coup – Clémence Grandval * 1965 Io uccido, tu uccidi – Lucia Rossi Perozzi (osa ”La donna che viveva sola”) * 1965 Le coup de grâce – Sophie * 1965 Thomas petkuttaja – Princesse de Bormes * 1966 L’or et le plomb – La femme du monde * 1967 Fruits amers - Soledad – Soledad * 1967 Raiskattu? – Suzanne Doucet * 1969 Eiko e no 5,000 kiro * 1970 La modification – Henriette * 1971 L’homme de désir – Valentine * 1972 Les portes de feu – La baronne * 1973 Saavun kuin hullu hevonen – äiti (Madame Rey) * 1974 Ariane – Pasiphae * 1975 Au long de rivière Fango – Mathilde * 1975 La mort de l’utopie * 1976 Le diable au coeur – Madame Bouvier, äiti * 1981 Les jeux de la Comtesse Dolingen de Gratz – Une invitée * 1982 Die Erbtöchter * 1982 Gli occhi, la bocca – äiti * 1982 Y a-t-il un Français dans la salle? – Adélaïde Tumelat * 1983 Liberté, la nuit – Mouche, vaimo * 1983 Un homme à ma taille – Lisa Leibovitch * 1987 Funny Boy – Mickyn äiti * 1988 Niezwykla podróz Baltazara Kobera – äiti * 1989 La passion de Bernadette – äiti Marie-Thérèse Vauzou * 1991 Pour Sacha – rouva Malka * 1992 Langer Samstag – rouva Dünskoven * 1992 Loin du Brésil – Juliette * 1993 Epäilyksen varjo – isoäiti * 1993 Kolme väriä: Sininen – äiti * 1995 Jumala, äidin rakastaja ja lihakauppiaan poika – Marguerite * 1997 Capitaine au long cours – Clémentine/Calypso * 1997 XXL – Sonia Stern * 1999 Kauneushoitola Venus – Lyda-täti * 2001 C’est la vie – Dominique * 2003 Vert paradis – Lucas’n äiti * 2004 Je suis votre homme – Emma * 2006 Poikani – isoäiti * 2008 Le grand alibi – Geneviève Herbin * 2008 Un homme et son chien – Femme église * 2009 Je ne dis pas non – rouva Revison * 2011 Ranskalainen viikonloppu – rouva Prévost eli Mémé, Annan äiti * 2012 Rakkaus – Anne * 2012 Tu honoreras ta mère et ta mère – isoäiti ==Lähteet== == Aiheesta muualla == * *Emmanuelle Rivan muistokirjoitus Helsingin Sanomissa Luokka:Ranskalaiset näyttelijät Luokka:Ranskalaiset teatterinäyttelijät Luokka:Ranskalaiset runoilijat Luokka:BAFTA-palkinnon saajat Luokka:César-palkinnon saajat Luokka:Vuonna 1927 syntyneet Luokka:Vuonna 2017 kuolleet
Opintotuen muutoksenhakulautakunta

Opintotuen muutoksenhakulautakunta on itsenäinen ja riippumaton tuomioistuinta muistuttava lainkäyttöelin Suomessa. Se toimii ensimmäisenä muutoksenhakuasteena käsiteltäessä asioita, jotka liittyvät opintotukilakiin (65/1994) sekä lukiokoulutuksen ja ammatillisen koulutuksen opiskelijoiden koulumatkatuesta annettuun lakiin (48/1997). Hallinnollisesti lautakunta kuuluu opetus- ja kulttuuriministeriön toimialaan.Hallituksen esitys HE 99/2012. Lautakunnan kokoonpanoon kuuluu päätoiminen puheenjohtaja ja sivutoiminen varapuheenjohtaja, joilta molemmilta vaaditaan tuomarin viran hoitamiseen oikeuttava pätevyys. Lisäksi lautakuntaan kuuluu neljä sivutoimista jäsentä, joista kahden pitää olla perehtyneitä korkeakouluopintoihin ja kahden perusopetuksen jälkeisiin opintoihin. Varapuheenjohtajalla ja jäsenillä on jokaisella henkilökohtainen varajäsen. Muutoksenhakulautakuntaa johtaa puheenjohtaja, joka myös vastaa sen toiminnasta ja valvoo lautakunnan tekemien ratkaisujen laintulkintojen yhdenmukaisuutta.Laki opintotuen muutoksenhakulautakunnasta. Laki opintotuen muutoksenhakulautakunnasta (1080/2012) tuli voimaan 1. toukokuuta 2013. ==Lähteet== Luokka:Suomen koulutus Luokka:Suomen hallinto
Atlantin väylä

Atlantin väylä (, ) on noin 8,3 kilometrin mittainen osuus Åndalsnesin ja Kristiansundin välistä läänintie 64:ää Møren ja Romsdalin läänissä Norjassa. Tie on rakennettu saari- ja luotoketjulle ja se kulkee yli kahdeksan sillan ja pitkin pengerrettyjä osuuksia. Atlantin väylä avattiin liikenteelle 7. heinäkuuta 1989. Se suosittu matkailutie. Tien pisin silta on Storseisundetin silta, betoninen ulokepalkkisilta, joka kokonaispituus on 260 metriä ja alituskorkeus 23 metriä. == Lähteet == == Aiheesta muualla == *Atlanterhavsvegen Statens vegvesenin palvelussa *The Atlantic Road -sivusto Luokka:Norjan tiet Luokka:Møren ja Romsdalin läänin liikenne
Washington Square (elokuva)

Washington Square () on vuonna 1997 ensi-iltansa saanut Agnieszka Hollandin ohjaama romanttinen draamaelokuva, jonka pääosissa ovat Jennifer Jason Leigh, Albert Finney, Ben Chaplin, Maggie Smith, Judith Ivey ja Jennifer Garner. Washington Square perustuu Henry Jamesin romaaniin Washingtonin aukio vuodelta 1880. Romaani filmatisoitiin elokuvana vuonna 1949 nimellä Perijätär, jonka pääosissa ovat Olivia de Havilland ja Montgomery Clift. ==Juoni== Washington Square sijoittuu 1800-luvun New Yorkiin. Nuori perijätär on ikänsä kuunnellut isänsä huomautuksia ulkonäöstään ja hienostuneisuuden puutteesta. Vanhaksipiiaksi tuomittu tyttö saa kuitenkin yllättävän ihailijan komeasta, mutta köyhästä nuorukaisesta. Isälle nuori mies ei kelpaa, sillä hän epäilee tämän havittelevan hänen rahojaan. Tytär on kuitenkin eri mieltä. ==Näyttelijät== ==Tuotanto== Jennifer Jason Leighin lisäksi Meg Ryan ja Diane Lane olivat ehdolla naispääosaan. Washington Square kuvattiin Marylandin Baltimoressa 15 miljoonan dollarin budjetilla. ==Julkaisu ja vastaanotto== Washington Square sai ensi-iltansa Kanadassa Toronton elokuvajuhlilla 12. syyskuuta vuonna 1997. Teatterilevitykseen elokuva pääsi Kanadassa 10. lokakuuta 1997; samana päivänä elokuva julkaistiin laajasti Yhdysvalloissa. Yhdysvalloissa elokuva oli saanut ensi-iltansa New Yorkin elokuvajuhlilla 3. lokakuuta 1997. Isossa-Britanniassa elokuva sai ensi-illan 29. toukokuuta vuonna 1998. Buena Vista Pictures toimi elokuvan levittäjänä. Washington Square sai ilmestyessään kiitettävän vastaanoton kriitikoilta. Maggie Smith oli ehdolla vuonna 1998 Chlotrudis-palkinnon saajaksi parhaasta naissivuosasta. Washington Squarella on Rotten Tomatoesissa 82 prosentin "tuore" arvosana, joka perustuu kahteenkymmeneenkahdeksaan arvosteluun. Elokuva julkaistiin DVD:lle Yhdysvalloissa 3. syyskuuta vuonna 2002. ==Lähteet== ==Aiheesta muualla== * * * Luokka:Vuoden 1997 yhdysvaltalaiset elokuvat Luokka:Yhdysvaltalaiset romanttiset draamaelokuvat Luokka:Yhdysvaltalaiset romaaneihin perustuvat elokuvat
Bengt Schalin

Bengt Michael Schalin (7. tammikuuta 1889 Uusikaarlepyy – 9. marraskuuta 1982 Espoo) oli suomalainen puutarha-arkkitehti ja Helsingin kaupunginpuutarhuri. Hän suoritti myös koristekasvien koeviljelyä ja kirjoitti kokeilutoimintaansa perustuvan teoksen Koristepensaista kauneimmat vuonna 1938. __NOTOC__ ==Ura== Schalin valmistui ylioppilaaksi Turun suomalaisesta klassillisesta lyseosta vuonna 1907. Vuosina 1910–1912 hän opiskeli Saksassa Köstritzissä Höhere Gärtnerlehranstalt und Gartentechnikum -oppilaitoksessa. Hän työskenteli puutarha-alalla sekä Suomessa että ulkomailla. Hänellä oli oma suunnittelutoimisto vuosina 1916–1944 ensin Helsingissä ja sitten Kirkkonummen Jorvaksessa. Kirkkonummella on Bengt Schalinin mukaan nimetty tie. Helsingin kaupunginpuutarhurina hän toimi vuosina 1946–1957. Schalin opetti puutarhasuunnittelua ja puutarhataidetta Teknillisessä korkeakoulussa ja muissa alan oppilaitoksissa. Schalin omisti vuodesta 1922 alkaen Kirkkonummella Rastlösan tilan, jossa hän harjoitti koristekasvien koeviljelyä. Rastlösa jäi jatkosodan jälkeen Porkkalan vuokra-alueelle ja Schalin menetti lähes kaikki jalostamansa kasvit sekä vähää ennen sotia tilalle valmistuneen koti- ja toimistotalonsa. Schalin sai Rastlösan tilan takaisin vuonna 1956 ja hän aloitti siellä talvenkestävien lajikkeiden risteytyskokeilut. Schalin sai 1914 Pietarin suuressa kansainvälisessä puutarhanäyttelyssä 1914 ensimmäisen palkinnon ja kultamitalin puutarhasuunnitelmistaan. Schalin suunnitteli Suomen osaston Kööpenhaminassa vuonna 1937 pidettyä suurta pohjoismaista puutarhakatselmusta varten. Sotien jälkeen hän voitti Helsingissä vuonna 1949 pidetyn suuren Pohjoismaisen puutarhanäyttelyn suunnittelukilpailun ja vuonna 1952 hänen johdollaan kunnostettiin Helsingin puistot Helsingin kesäolympialaisia varten. Tämän jälkeen Schalin suunnitteli Helsinkiin uusia puistoja ja viheralueita ja viimeksi hän suunnitteli Karjaalle yksityisiä ja julkisia viheralueita. ==Yksityiselämä== Schalinin vanhemmat olivat teologian kandidaatti, opettajaseminaarinjohtaja Zacharias Schalin ja Alma Helena Montin. Schalin oli naimisissa opettaja Helga Kronströmin kanssa vuodesta 1931 alkaen. Heille syntyi kaksi lasta: Helga Benita vuonna 1932 ja Christer Olof vuonna 1936. ==Lähteet== ==Aiheesta muualla== * Arkkitehtuurimuseo: Bengt Schalin. * Luokka:Suomalaiset maisema-arkkitehdit Luokka:Suomalaiset puutarhurit Luokka:Vuonna 1889 syntyneet Luokka:Vuonna 1982 kuolleet
Oscar Furlong

Óscar Alberto Furlong (22. lokakuuta 1927 Buenos Aires – 11. kesäkuuta 2018Murió Oscar Furlong, campeón mundial de básquetbol con la Argentina en 1950 ) oli argentiinalainen koripalloilija ja tennispelaaja ja -valmentaja. Hän oli aikakautensa parhaita koripalloilijoita maailmassa. Uransa jälkeen Furlong valittiin FIBA Hall of Fameen. Koripallouransa jälkeen hän toimi muun muassa Argentiinan Davis Cup-joukkueen valmentajana. Furlong pelasi pääsarjakoripalloa ainoastaan argentiinalaisessa Gimnasia y Esgrima Valle del Parquessa, jonka kanssa hän voitti Buenos Airesin mestaruuden kuudesti vuosina 1945–1948, 1951 ja 1954. Myös NBA-joukkueet osoittivat kiinnostusta häneen, ja esimerkiksi sekä Minneapolis Lakers että Baltimore Bullets tarjosivat hänelle pelaajasopimusta kesken peliuran. Furlong pelasi myös yliopistokoripalloa Southern Methodist Universityn joukkueessa. Hän opetteli joukkueessa hyppyheiton, jonka hän toi Argentiinaan. Furlong pelasi Argentiinan maajoukkueessa 50 ottelua. Hän voitti vuoden 1950 kotikisoissa MM-kultaa, minkä lisäksi hänet valittiin turnauksen arvokkaimmaksi pelaajaksi. Furlong oli myös yksi kisojen parhaista korintekijöistä. Hän osallistui maajoukkueurallaan lisäksi kahdesti olympialaisiin. == Lähteet == == Aiheesta muualla == * FIBA Hall of Fame * Sports-Reference Luokka:Argentiinalaiset koripalloilijat Luokka:Argentiinalaiset tennispelaajat Luokka:Tennisvalmentajat Luokka:Vuonna 1927 syntyneet Luokka:Vuonna 2018 kuolleet
Schildts

Schildts förlags Ab (aiemmin Holger Schildts förlagsaktiebolag) oli suomalainen vuosina 1913–2012 toiminut kirjankustantamo, joka kuuluu nykyään Schildts & Söderströms -kustantamoon. ==Historia== Kustantamon perusti Holger Schildt Porvoossa vuonna 1913, ja se muutti Helsinkiin 1917. Samassa yhteydessä Schildt osti myös entisen G. W. Edlundin kustantamon. Kustantamo muutettiin osakeyhtiöksi 1918, ja vuodesta 1931 sen enemmistön omisti kirjanpainaja Eugène Nygrénin johtama konsortio. Vuodesta 1972 Schildts oli Svenska folkskolans vänner -yhdistyksen omistuksessa, ja siihen yhdistettiin 1991 oppikirjakustantamo Editum Ab, jolloin uuden yhtiön nimeksi tuli Schildts förlags Ab. Yritys toimi 1991–2005 Espoon Suomenojalla mutta palasi sitten Helsinkiin. Schildts fuusioitiin helmikuussa 2012 Söderströms-kustantamon kanssa uudeksi Schildts & Söderströms -nimiseksi kustantamoksi. ==Julkaisutoiminta== Schildts julkaisi sekä kauno- että tietokirjallisuutta ja oppikirjoja. Se oli 1920-luvulta alkaen johtava suomenruotsalainen kustantamo ja se julkaisi useiden ajan merkittävien suomenruotsalaisten kirjailijoiden teoksia. Yhtiö julkaisi monien luetuimpien suomenkielisten kirjailijoiden tuotantoa ruotsinnoksina. Schildts julkaisi muun muassa Edith Södergrania ja Elmer Diktoniusta ja aloitti 1940-luvulla Tove Janssonin muumikirjojen julkaisun. ==Lähteet== ==Aiheesta muualla== * Kotisivut. * Suomenruotsalaiskustantamot Schildts ja Söderströms yhdistyvät. Yle Uutiset. Luokka:Entiset suomalaiset kirjankustantamot Luokka:Suomenruotsalaiset kirjankustantamot
Koripallon maailmanmestaruuskilpailut 1950

Vuoden 1950 koripallon maailmanmestaruuskilpailut järjestettiin Argentiinassa, 22. lokakuuta – 3. marraskuuta. Kisat olivat järjestyksessään ensimmäiset. Turnauksen voitti Argentiina.linguasport.com == Areenat == Kaupunki Areena Kapasiteetti Buenos Aires Luna Park 25 000 == Osallistuneet joukkueet == thumb|300px|Vuoden 1950 MM-kilpailujen osallistujavaltiot. 1\. kierros 2. kierros Jugoslavia Egypti Peru Ecuador Argentiina Yhdysvallat Brasilia Chile Ranska Espanja == Tulokset == === Ensimmäinen kierros === Peru 33–27 Jugoslavia Egypti 43–37 Ecuador === Toinen karsintakierros === Yhdysvallat 37–33 Chile Argentiina 56–40 Ranska Peru 33–40 Brasilia Espanja 56–57 Egypti === Lisäkarsinta === ==== Ensimmäinen kierros ==== Chile 40–24 Jugoslavia Ecuador 43–48 Ranska ==== Toinen kierros ==== Espanja 40–54 Chile Ranska 49–46 Peru === Sijoitussarja (7–10) === Joukkue Pst V H P+ P- Koriero 7\. Peru 6 3 0 140 123 +17 8\. Ecuador 5 2 1 142 140 +2 9\. Espanja 4 1 2 89 97 -8 10\. Jugoslavia 3 0 3 83 93 -10 === Loppusarja (1–6) === Joukkue Pst V H P+ P- Koriero 1\. Argentiina 10 5 0 300 200 +100 2\. Yhdysvallat 9 4 1 221 200 +21 3\. Chile 7 2 3 209 233 -24 4\. Brasilia 7 2 3 214 182 +32 5\. Egypti 7 2 3 158 208 -50 6\. Ranska 5 0 5 173 252 -79 == Mitalistit == Kultaa Hopeaa Pronssia * * * Pedro Bustos Hugo del Vecchio Leopoldo Contarbio Raúl Pérez Varela Vito Liva Oscar Furlong Roberto Viau Rubén Menini Ricardo Primitivo González Juan Uder Omar Monza Alberto López * * * Päävalmentaja: Jorge Canavesi * * * Don Slocum John Langdon John Stanich Jimmy Reese Dan Kahler Les Metzger John Parks Tom Jaquet Bob Fisher Bryce Heffley Blake Williams * * * Päävalmentaja: Gordon Carpenter * * * Juan José Gallo Hernán Ramos Luis Marmentini Eduardo Cordero Víctor Mahana Exequiel Figueroa Mariano Fernández Rufino Bernedo Pedro Araya Raúl López Marcos Sánchez Juan Ostoic * * * Päävalmentaja: Kenneth Davidson == Lähteet == * I World Championship (Buenos Aires 1950) linguasport.com === Viitteet === == Aiheesta muualla == * Luokka:Koripallon maailmanmestaruuskilpailut Luokka:Vuoden 1950 koripallo Luokka:Argentiinan koripallo Luokka:Buenos Airesin urheilu
Romeo.Juliet

Romeo.Juliet on vuonna 1990 julkaistu Armondo Linus Acostan ohjaama, käsikirjoittama ja kuvaama belgialainen elokuva, joka perustuu William Shakespearen klassikkonäytelmään Romeo ja Julia. Ohjaaja Armondo Linus Acosta käyttää elokuvassaan Venetsian, New Yorkin ja Gentin villikissoja näyttelijöinä, joiden ääninä toimivat muun muassa John Hurt, Vanessa Redgrave, Ben Kingsley ja Maggie Smith. Romeo.Julietin musiikkina on Sergei Prokofjevin Romeo and Juliet Ballet, jonka esittää Lontoon sinfoniaorkesteri. Romeo.Juliet esitettiin vuonna 1990 Venetsian elokuvajuhlilla. Myöhemmin elokuva näytettiin Flandersin elokuvajuhlilla Gentissä ja Kölnin elokuvajuhlilla Saksassa syyskuussa 1990. Tammikuussa 1992 Romeo.Juliet esitettiin Los Angelesissa Directors Guild Theatressa, Writers Guild Theatressa ja Warner Brothersin studiolla. ==Näyttelijät== == Katso myös == * Luettelo William Shakespearen näytelmien elokuvasovituksista ==Lähteet== ==Aiheesta muualla== * * Luokka:Vuoden 1990 belgialaiset elokuvat Luokka:Elokuvat kissoista Luokka:Näytelmiin perustuvat elokuvat
Rigsarkivet

Rigsarkivet on Tanskassa Kööpenhaminassa sijaitseva arkisto, joka kerää dokumentteja Tanskan viranomaisilta arkistoitavaksi. Siellä säilytetään asiakirjoja mm. maan ministeriöistä, johtokunnista sekä Tanskan puolustusvoimilta. Myös yksityishenkilöiltä ja järjeslöiltä on arikistopapereita tallessa. Arkisto perustettiin vuonna 1889, kun Gehejmearkivet ja Kongerigets arkiv yhdistettiin. Rigsarkivet on osa Statens Arkiveria. Rigsarkivet sijaitsee Slotsholmenilla kaupungin keskustassa; varasto sijaitsee Glostrupissa. == Aiheesta muualla == *Statens Arkiver Luokka:Kansallisarkistot Luokka:Tanskalainen kulttuuri Luokka:Kööpenhaminan rakennukset ja rakennelmat
Riksarkivet (Norja)

Riksarkivet (suomeksi valtakunnanarkisto) on Norjan kulttuuriministeriön alainen viranomainen, jonka tehtävä on säilyttää valtion virastojen arkistoja, julkistaa niitä ja tukea yksityisten arkistojen säilyttämistä. Oslossa sijaitseva Riksarkivet ja alueelliset arkistot muodostavat Arkivverketin. Riksarkivet perustettiin 1817. Valtionarkistonhoitajan (riksarkivarie) virka perustettiin 1840, ja ensimmäinen viranhaltija oli Henrik Wergeland. == Lähteet == == Aiheesta muualla == * Norges riksarkiv Luokka:Kansallisarkistot Luokka:Norjalainen kulttuuri
Wilier Triestina

thumb Wilier Tristina on italialainen maantiepyörävalmistaja. Pietro Dal Molin perusti yrityksen vuonna 1906 Bassano del Grappassa. Nykyisin yritys toimii Rossano Venetossa. Yrityksen nimi on muodostettu lauseesta "W |l’Italia liberata e redenta", jossa W on lyhennys sanasta "Viva!". Suomeksi lause tarkoittaa "kauan eläköön Italia, vapaana ja vapautettuna". Wilier Triestina toimitti aiemmin UCI ProTouriin osallistuvan Lampre-ISD-tallin pyörät. Yrityksellä oli voimassa oleva sopimus kauden 2013 loppuun saakka, mutta Wilierin mukaan Lampre rikkoi sopimuksen ehtoja ja tämän johdosta Wilier irtisanoi sopimuksen.http://www.cyclingnews.com/news/wilier-triestina-wake-up- to-lampre-split Vuoden 2008 maantieajon maailmanmestari Alessandro Ballan ja toiseksi sijoittunut Damiano Cunego käyttivät kyseisessä kilpailussa Wilierin pyöriä. == Aiheesta muualla == * Virallinen kotisivu == Lähteet == Luokka:Italialaiset polkupyörävalmistajat
Maurice Mésségue

Maurice Mességué (14. joulukuuta 1921 Colayrac-Saint-Cirq, Lot-et-Garonne – 16. kesäkuuta 2017) oli ranskalainen kasvisparantaja, joka käytti Etelä- Ranskan vanhaa yrttihoitoperinnettä hoitojensa antamiseen. Hän kertoi oppineensa menetelmän Gersin departementissa Lounais-Ranskassa maanviljelijänä toimineelta isältään. Hoito perustuu yrttipitoisiin jalka- tai käsikylpyihin tai yrttihauteisiin. Mességuésta tuli aikoinaan kuuluisa, koska hän kertoi hoitaneensa useita tunnettuja henkilöitä jalkakylvyillään. Heidän joukossaan oli mm. Winston Churchill, Saksan liittokansleri Konrad Adenauer, Egyptin kuningas Faruk, Paavi Johannes XXIII, Jean Cocteau, Ranskan pääministeri Édouard Herriot ja Robert Schuman. == Lähteet == * Maurice Mességué – Kasvisparantaja kertoo, WSOY 1982, ISBN 951-0-02635-2 * Of People and Plants: The Autobiography of Europe's Most Celebrated Healer by Maurice Mességué === Viitteet === Luokka:Ranskalaiset henkilöt Luokka:Luontaislääketieteen henkilöt Luokka:Vuonna 1921 syntyneet Luokka:Vuonna 2017 kuolleet
Eetu Heino

thumb|Eetu Heino Suomen-mestaruuskilpailuissa 2014. Eetu Antti Oskari Heino (s. 5. syyskuuta 1988) on suomalainen sulkapalloilija. Hän edustaa ESB:tä. Heinon paras sijoitus sulkapallon maailmanlistalla on kaksinpelissä 69:s. Hän kuuluu Rion kesäolympialaisiin 2016 tähtäävään valmennusjoukkueeseen. Lokakuussa 2010 Heino selvisi Yonex Belgian International -turnauksen välieriin, jossa hän hävisi turnauksen ykkössijoitetulle Marc Zwieblerille. Seuraavan vuoden toukokuussa hän selvisi välieriin Slovenia International -turnauksessa, mutta hävisi toiseksi sijoitetulle Hsu Jenhaolle. Sulkapallon EM-kilpailuissa 2012 Heino putosi kolmannella kierroksella hävittyään toiseksi sijoitetulle Jan Ø. Jørgensenille. Tammikuussa 2013 Yonex Estonian International -turnauksessa hän voitti välierissä ykkössijoitetun Raul Mustin, mutta hävisi loppuottelun Kento Momotalle. Baselissa 2014 Heino kuului Suomen ensimmäisen aikuisten joukkuekilpailun arvokisamitalin, EM-pronssin, voittaneeseen joukkueeseen.http://yle.fi/urheilu/tanska_kaatoi_suomen_em- valierassa/7091348 ==Lähteet== Luokka:Suomalaiset sulkapalloilijat Luokka:Vuonna 1988 syntyneet Luokka:Elävät henkilöt
Rikollinen (albumi)

Rikollinen on rap-artisti Steen1:sen 22. helmikuuta 2013 julkaistu studioalbumi. Albumin kappaleesta "Hello Kitty" julkaistiin musiikkivideo syksyllä 2012. == Kappaleet == # # # # # # # # # # # == Arvostelut == * Desibeli.net: Desibeli.net * Hifimaailma: suopeaHifimaailma * Keskisuomalainen: negatiivinenKeskisuomalainen * Tuoreet Platat: Tuoreet Platat == Lähteet == Luokka:Seppo Lampelan albumit Luokka:Vuoden 2013 albumit
Oued Ksob

Oued Ksob () on joki läntisessä Marokossa. Joki saa alkunsa Atlasvuoriin kuuluvalta Korkealta Atlakselta. Alkulähde sijaitsee kaakkoon rannikolla sijaitsevasta Essaouiran kaupungista. Joki virtaa etelä-pohjoissuuntaisesti, mutta hieman ennen laskemistaan Atlantin valtamereen Essaouiran provinssissa hieman Essaouiran kaupungin eteläpuolella ja hieman Diabatin kylän pohjoispuolella, joki kääntyy virtaamaan itä-länsisuuntaisesti. Joella on monta nimeä reittinsä varrella. Oued Ait ou Adil on Oued Ksobin sivujoki. Oued Ksobin valuma-alue on kooltaan 1 350 neliökilometriä. Oued Ksobin valuma- alueen sateet ajoittuvat lokakuusta huhtikuuhun kestävään sadekauteen. Toukokuusta syyskuuhun ajoittuu puolestaan kuiva kausi. Alueella sataa vuodessa keskimäärin 350 millimetriä. Valuma-alueen vuoden keskimääräinen lämpötila vaihtelee 17 °C ja 20 °C:n välillä. Kylmin kuukausi on tammikuu ja kuumimmat heinä- ja elokuu. Oued Ksobin valuma-alueella harjoitetaan enimmäkseen maanviljelyä ja karjankasvatusta sekä matkailua ja käsityöläisyyttä. Marokon sulttaani Muhammad III:n rakennuttaman Bordj El Berod -linnoituksen rauniot sijaitsevat 400 metrin päässä joen suulta etelään. == Lähteet == == Aiheesta muualla == *Syyskuussa otettu kuva joesta Luokka:Marokon maantiede Luokka:Afrikan joet
Ksob

Ksob tarkoittaa seuraavia: *Ksobin pato, pato M’Silan maakunnassa Algeriassa *Oued Ksob, joki Algeriassa *Oued Ksob, joki Marokossa *KSOB, kaupallinen radioasema Kansasissa Yhdysvalloissa